โรนัลโด นํา ราชัน ลงซดโรมา แชมเปียนส์ลีกคืนนี้
ราชันชุดขาว เรอัล มาดริด เตรียม ส่งคริสเตียโน โรนัลโด ที่เพิ่งรัวยิงคนเดียวสี่ลูกในเกมลีกนัดล่าสุด ลงล่าตาข่าย เพื่อเปิดบ้านหวังถลกหนัง หมาป่ากรุงโรม โรมา อาคันตุกะจากแดนมะกะโรนี ในศึกยูฟ่า แชมเปียนส์ลีก รอบ 16 ทีม นัดที่ 2 คืนนี้ (อังคาร 8 มี.ค.) โดยนัดแรก เรอัล มาดริด บุกไปถล่มโรมาถึงถิ่นมาได้ก่อน 2-0 ทำให้นัดนี้ขอแค่เสมอก็จะลอยลำเข้ารอบ เริ่มแข่ง 02.45 น. ถ่ายทอดสดทางทรูบีอิน สปอร์ต,ศึกฟุตบอลยูฟ่า แชมเปียนส์ลีก 2015-16 รอบ 16 ทีม นัดที่ 2 คืนนี้ (อังคาร 8 มี.ค.) โดยคู่เอกเป็นเกมระหว่าง ราชันชุดขาว เรอัล มาดริด ทีมยักษ์ใหญ่แห่งแดนกระทิงดุ จะเปิดสนามซานติอาโก เบอร์นาบิว รับการมาเยือนของ หมาป่ากรุงโรม โรมา สโมสรแกร่งจากกัลโชซีรีเอ อิตาลี เริ่มแข่งเวลา 02.45 น. ถ่ายทอดสดทางทรูบีอิน สปอร์ต,นัดแรก เรอัล มาดริด บุกไปถล่มโรมาคาถิ่นมาได้ก่อน 2-0 ทำให้มีโอกาสเข้ารอบสูง โดยนัดนี้ ราชันชุดขาว ขอแค่เสมอจะลอยลำเข้ารอบ 8 ทีมสุดท้ายทันที คาดว่านัดนี้ ซีเนอดีน ซีดาน กุนซือเรอัล มาดริด จะจัดทัพใหญ่ลงบู๊ นำโดยคริสเตียโน โรนัลโด ดาวเตะทีมชาติโปรตุเกส ที่เพิ่งรัวคนเดียว 4 ลูกในเกมลีกที่ถล่มเซลตาพรุนเละถึง 7-1 ร่วมด้วย ฮาเมส โรดริเกซ, ลูกา โมดริช, โทนี โครส และกาเร็ธ เบล,ขณะที่ หมาป่ากรุงโรม โรมา ต้องบุกมาเอาชนะ เรอัล มาดริด ให้ได้ด้วยสกอร์ 3-0 ถึงจะพลิกสถานการณ์แซงเข้ารอบ ซึ่งเป็นงานที่ยากเอามากๆ คาดว่านัดนี้โรมาจะวางโมฮัมเหม็ดซาลาห์, ดีเอโก เปร็อตติ และสเตฟาน เอล ชาราวี เป็นสามประสานแนวรุก,สำหรับอีกคู่นั้น โวล์ฟสบวร์ก จะเปิดบ้านดวลกับ เกนท์ ทีมจากเบลเยียม (นัดแรก โวล์ฟ–สบวร์กชนะ 3-2) เริ่มเตะ 02.45 น.
ราชันชุดขาว เรอัล มาดริด เตรียม ส่งคริสเตียโน โรนัลโด ที่เพิ่งรัวยิงคนเดียวสี่ลูกในเกมลีกนัดล่าสุด ลงล่าตาข่าย เพื่อเปิดบ้านหวังถลกหนัง หมาป่ากรุงโรม โรมา  ในศึกยูฟ่า แชมเปียนส์ลีก รอบ 16 ทีม นัดที่ 2 คืนนี้
ยูฟ่า แชมเปียนส์ลีก,เรอัล มาดริด,โรมา,ข่าวกีฬา,ข่าว,ไทยรัฐออนไลน์